ത്രിപുര കലാപ൦: അക്രമം വ്യാപിപ്പിക്കുന്നവര് ഹിന്ദുവല്ല, വഞ്ചകരാണെന്ന് രാഹുല് ഗാന്ധി ത്രിപുരയില് മുസ്ലിം വിഭാഗങ്ങള്ക്കെതിരെ നടന്ന വര്ഗീയാക്രമണങ്ങള്ക്കെതിരെ പ്രതികരണവുമായി കോണ്ഗ്രസ്സ് നേതാവ് രാഹുല് ഗാന്ധി. ഹിന്ദുവിന്റെ പേരില് അക്രമങ്ങളും വെറുപ്പും വ്യാപിപ്പിക്കുന്നവര് ഹിന്ദുവല്ല, വഞ്ചകരാണെന്ന് രാഹുല് ട്വീറ്റ് ചെയ്തു. ത്രിപുരയില് മുസ്ലിം സഹോദരന്മാര് ക്രൂരമായ ആക്രമണങ്ങള്ക്ക് വിധേയമാകുകയാണ്. അക്രമികള്ക്ക് പൊലീസിന്റെയും ഭരണകൂടത്തിന്റെയും പൂര്ണ സഹകരണമുണ്ടെന്ന് വിമര്ശനനം ഉയരുന്നുണ്ട്. ഈ മാസം ആദ്യം ദുര്ഗാപൂജ ആഘോഷങ്ങള്ക്കിടെ ബംഗ്ലാദേശില് ഹിന്ദു വിരുദ്ധ അക്രമങ്ങള്ക്കുള്ള പ്രതികാരമായാണ് ത്രിപുരയില് ആക്രമണങ്ങള്ക്ക് തുടക്കം കുറിച്ചത്. മാരകായുധങ്ങളുമായി കടുത്ത മുസ്ലിം വിരുദ്ധ മുദ്രാവാക്യങ്ങള് മുഴക്കിയാണ് വി.എച്ച്.പിയുടെ നേതൃത്വത്തില് പരസ്യമായി വിദ്വേഷ റാലികള് നടന്നത്. അതേസമയം അക്രമം തടയാന് ഭരണകൂടമോ പൊലീസോ കാര്യമായ ഇടപെടല് നടത്തിയില്ലെന്ന വിമര്ശനം ഉയര്ന്നുവന്നിട്ടുണ്ട് .വിഷയത്തില് പ്രതിപക്ഷ കക്ഷികളും മൗനമാണ് പുലര്ത്തിയതെന്നും ആക്ഷേപമുണ്ട്.